
O Volapukaflens valopo! 

Pro mens modik, kels lofons ad bejafon pukis, binos yof vemik ad 
traduton vodemis se puk bal ini puk votik, balido ad tuvon, vio kanoy 
notodon saido kuratiko e suemoviko siamis, e telido ad juiton fredi, 
uf sperimant at eplopon. Tradut kosomiko ye las fasilon, kas neno- 
lans omna jinons cedbn. Tradutoy siami vodema, no vodis ona. Atos 
mogon te, if biio loliko isuemoy vodemi rigik. 

Votaflano, ven reidoy bosi in natapuk oya, modadilo suem kuratik 
voda alik no zesudon, bi tikodayumat e busev valemik oya saidons 
ad juiton vodemi. Kod atosa binon, das vbds jenofo kosomiko no 
labons sinifi kuratik te bali, ab zuadi sinifas plu u las sumikas. Zuo 
vods in puks valik pagebons in metafors. Dido kanoy konstaton, das 
suemods nedabinotik tio valiks adavedons se metafors. El Albert 
Sleumer ettimo apenom: "Bi mens vo natalo no abinons nolavans, 
primo suemods ti valiks te atefons lifi balugik sa jafidi nuiudotas 
onik. " (in "Puk menik", 1938). 

Fe datuval apenom in 'Volapuk, die Weltsprache', 1880, das sue¬ 
mods valik Volapuka sbtons mogikuno binbn kleiliks e netelplano- 
viks, ed atos omna alabon as sek, das Volapuk demuton tu-kurati, 
kel voiko no zesudon ed igo fikulukon gebi puka obsik. 

In puks anik - as sams: Linglanapuk e sperant - vods suvo 
kanons pagebon me sinifs vemo valemiks e metaforiks, e kluo puks 
"dalalik" somik modadilo binons telplanovikums ka puks votik - as 
sams: Deutanapuk, Volapuk ed el 'Ido' kels binons "sevarikum" 
tefu geb vodas okik e flagons mediti e pukakurati pluiki. 

Kludo, ven tradutoy vodemis se puk klada balid (dalalikum) ini puk 
klada telid (sevarikum), mutoy prudbn. Ai mutoy vatalon sinifi kuratik 
vodas u notodotas demu tikodayumat tefik e tano steifon ad tuvon 
vodis u notodotis potofikis. Klulos, das atos baibinon tefu 
tradut alik, ab puks omik binons sakadikums ka votiks .1 / 

Vipobs reidanes hitupadelis latik jonik! f 

AYEL EBLINON VOLAPUKE YUBIDI 


fa vicifal: 'Daniil Morozof 



Tu del zulid gustula bu yels: 130 kadam 
balid Volapuka pastiton. Atos ajenon po 
Volapukakongred valemik telid in zif Ba- 
yana: ‘Munchen’ to ‘Lowenbrau-Keller’: bi- 
ribotadop benosevadik po el ‘Stiglmaier- 
platz’. 

Primo kadam abinadon me limans sokol: 


Johann Martin Schleyer 
(datuval a cifal; ba dilekal) 
Auguste Kerckhoffs (dilekan, Fransan) 
Julius Fieweger (Deutan) 

Rudolf Herald (Deutan) 

Rupert Kniele (Deutan) 

Heinrich Schnepper (Deutan) 

Karl Dornbusch (Linglan) 

Joseph Holden (Linglan) 

Angelo Ferretti (Litaiiyan) 

T. C. Winkler (Nedan) 


Georg Banfy (Losteran-Macaran) 
Moritz Obhlidal (Losteran-Macaran) 
Alfons von Rylski (Losteran-Macaran) 
Jose da Silva Teixeira (Portugan) 
Waldemar Rosenberger (Rusan) 
August Nilson (Svedan-Norgan) 

(bo cal oma no pazepon) 

Charles E. Sprague (Lamerikan) 
Francisco Fernandez Iparraguirre 
(Spanyan) 

Joseph Bernhaupt (Siyop) 


Kadam et abuojonidon ad yufon datuvali po menod Volapuka, ab 
liedo kadamans ettimik aprimons pianiko ad vobadon yufapuki nulik 
nes demon cedi cifala balid (samo tidabuk sevadik yela: 1889 fa 
jiels ‘Enderneitt’ e ‘Korovina’ pro Rusanapukans anunon, das kadam 
Volapuka ifinidon tonati: x). Seku atos pasacalons fa hiel ‘Schleyer’. 
Ye anekupons igo sacali okas e takediko ableibons ceinon Volapuki 
ad el ‘Idiom Neutral’, kel no plu asumon ad Volapuk. 

Latikumo el ‘Schleyer’ adavedukom kadami nulik labu limans kol 
ok adivodols (ba kanoy nemon oni kadami telid). In el “Jenotem 
brefik Volapuka” nems anik pemaniotons, sevabo: els ‘Rupert Knie¬ 
le, Bernhaupt, Barazia, Plocek, Scherzinger, Foulques’. On yel: 1900 
Volapukakadam telidnaedo padonunoganukon fa el ‘Schleyer’. 
Famulanems anik kadamanas ettimik pemaniotons in el “Volapuka- 
gased pro Nedanapukans”: els ‘Zetter, Pinth, Zamponi, Colling, 
Kausch, Ludwig, Moll van Santbergen, Scherzinger, Gsell, Reyn- 
ders, Sleumer, Basilescu, A. de Jong, Lederer, Obhlidal, Poletti’. 

Posa Volapuk pirevidon, cifef Volapukanefa asteifon ad kobukon 
kadamanis e donulifukon Volapukakadami (bo kanoy nemon oni 
kadami kilid). Un prim steifas et Volapukakadam abinadon me li¬ 
mans sokol: 

Karl Ludwig (Losteran), t 1943 

J. G. M. Reynders, Sr. (Nedan), t 1963 

A. A. Moll van Santbergen (Nedan), t 1938 

§tefan Basilescu (Ruman), t 1953 

Arie de Jong (Nedan), t 1957 

Albert Sleumer (Deutan) (cifal a dilekan), t 1964 

Jakob Sprenger (Jveizan), t 1951 

Poso hiels ‘Johann Schmidt’ (| 1977) (Deutan) e ‘Filippus Johann 
Kruger’ (t 1992) (Nedan) avedoms kadamans. 

Du yels modik tumyela teldegid stad bisarik ableibon dulon: 
kadamans Volapuka fe adabinoms (samo hiels ‘F. J. Kruger’, ‘B. R. 
Bishop’, ‘Jean-Claude Caraco’), ab kadam Volapuka no ajafidon as 
nogan calofik. Ad viton mistadi somik, kadam Volapuka padonu- 
noganukon ma dalebud cifala velid: ‘Brian Bishop’ un yel: 2007. Tui 
tobul yela: 2007 kadam at (ba kanoy nemon oni kadami folid) 
abinadon me limans sokol: 

Brian R. Bishop (cifal ettimik, nu stimacifal) 

Donald Gasper (vicifal ettimik) 

Ralph Midgley (guvan ettimik, nu stimakadamal) 

Jean-Claude Caraco, t 2015 
Sergio Meira (nu stimakadaman) 

Kadam at junu jafidon. Nutimo binadon me limans sokol: 

1. Brian Bishop (Linglan): stimacifal sis yel: 2015 

2. Donald Gasper (Honkean): kadaman sis yel: 2006 

3. Michael Everson (Lireyan): kadaman sis yel: 2012 

4. Arden R. Smith (Lamerikan): kadaman sis yel: 2012 

5. Hermann Philipps (Deutan): kadaman sis yel: 2012, cifal a dilekan sis 
yel: 2014 

6. Daniil Morozov (Rusan): kadaman a vicifal sis yel: 2015 

7. Igor Wasilewski (Yapan, motedop binon Polan): kadaman sis yel: 2015 

8. Zhang Yutong (Tsyinan): kadaman sis ayel. 

Ba daloy lecedon kadami nutimik geriani (medu cifals e posods 
votik) kadama balid e dati: gustul, 9 < zaladeli, kel tefon kadami 
cifamu cifal jolid. ■ 

Kis jenon-la, ven belegivoy eki supado (2) 

fa 'Fritz Reuter', ini Volapiik petradutol fa kadaman: 'Igor Wasilewski' 

Aspikotoms do utos, viomodo akosomoy ad biton to 'Gustrow' tefii 
vestig lefilikvanianas, e to 'Parchim' tefii komip viitorik*. 

E viosuvo siits omutons pasvipon, e viomodo cifodanef vemo 
lobabik outon viigolon via atos. 

Sol: konsalal 'Darius' po bespikam et ye vemo apluom tefii liiblod 
okik, bi as 'Supernumerarius' nog alabom tikamagotis jonik modik, kels 
ye po konsalal: 'Zarnekow' demii mesedam alyelik pianiko ilasikons. 

Ven valikosi at ibespikoms pro ben stiikazifa: 'Giistrow' e stiikazifa 
provinik: 'Parchim', agoloms lii bed ed ajuitoms slipi gidanas. 

"Obo," ziom obik: 'Matthies' asagom kratolo kapi okik, asva astebe- 
dom, das tikets nulik osiiikons in ot, "dido mutoy sakon, kikodo - iba 
sifals alyelo jeniikons kobikamis tefii pold e lefilapold - no i sols kon- 
salals labomsos-li kobikami oksik tefii lefilikvanians e komips viitorik, 
ldiiliko fradii zifs? Iba binos jenofot: sisa sols obsik pato abespikoms 
dinadi at, lefilikvanians to 'Giistrow' e 'Parchim' ai pavestigons bii 
lefilikam, e frut rajana at binon ga kliilabik." 

Klu sol: konsalal 'Darius' avegom lii 'Rostock' e pos dels lul u mals 
agekomom labolo podo in bokavab okik bogi gretik. Ekiipolo oni lii¬ 
blod oka asakom: "Kis binon-li in bog?" 

Konsalali: 'Darius' astegiilon japilial okik, e stad oma di 'Supernume¬ 
rarius' agevon ome kuradi. Kluo atikom: "Dunobos cogili", ed asagom: 

"Beno! fomalolod: akolkomob to 'Rostock' jonani nimas natadik. 
Alabom i girafi, ed ajenos, das nim aparidikon us. Iba tidal lopajula obsik 
desinom ad fiinon natadopi pro jul 
okik, klu atikob, das giraf somik 
obinonov prim gudik, ed asevolo, 
das atos ogevonov ome fredi, ebli- 
nob bomemi e kiiiri." 

"Siipad kion obinos," atikom ni- 
nalo, "ven nulaliko omaifiikons le- 
bogi ad logon girafi, ed otuvons boki. a 

Ye sol: konsalal 'Zarnekow' e voms [ 
okik no anitedalons do girafs. 


* Ettimo tii del balid mayula ablinoy jikunis lii 
balat kobo tors, kels sunado aprimoms ad tatakon 
odis medii hons, jiis bal otas avedon vikodaf. Tano 
piid adareigon. Zifibelodans akomons ad lelogon komipis 
at, e konsalalef amuton mesulon pro jel etanas. 

Ven tii god fovik konsalal: 'Darius' imovegom e desino iglomom bogi, 
liiblod omik stepolo da vestibiil akiipom bogi labii giraf, ed asagom: 
"Godo! 'Darius' eglomom girafi okik!" Ed avokadom lii jidiinan: 
"Zigolod e sukolod mogodi ad sedon ati lii 'Parchim'!" 

Mogod soik suno patuvon e sol: konsalal 'Zarnekow' asagom lii 
veigotan: "Pened no zesiidon. Glidolod modikna e sagolod, das sedob 
me at girafi omik." 

Veigotan in 'Parchim' avabom foi yan sola konsalal, e ven asafledom 
bogi, goldan baldik: 'Bohn' astanom fo yan ed asakom: 

"Kis binon-li in bog?" - "Giraf' asagom veigotan. 

Goldan: 'Bohn' akonom osi yudane: 'Freudenthal', e yudan: 'Freuden- 
thal' geinele: 'Staudy', e geinel: 'Staudy' bodele: 'Flilgendorp', e no diip 
bal apasetikon, das zif lolik asevon: "Konsalal: 'Darius' edagetom girafi". 

Viitimo konsalal: 'Darius' agekomom de konsalop e, ven aniigolom 
ini siit okik, el 'Jochen Flilgendorp' baldik astanom fo yan okik, ed 
asagom: "Deli gudik, o sol konsalal! Giraf olik anu eliikomon." 

"Kis-li? Diabo!..." konsalal atikom, e ven anilikom lii dom okik, el 
'Bohn' baldik asagom: "O sol: konsalal! Ven uplodiikol girafi dese bog, 
jonolos lenimi, bego!, id obe!" 

Ven konsalal boso pijeikolo arivom vestibiili - verato - us astanon 
girafabog okik. "Fopan kiom! Liiblod obik!" aluvokadom. 

"Avilob klano frediikon omi, ed om smilofiikom obi lo zif lolik! — 
Moiikolod bogi maleditik de 
dom obik." 

Klu lad: konsalal 'Darius' azi- 
sakof bevii tedans zifa, va al- 
seiman asevom do pot ad sedon 
bosi lii 'Giistrow' e 'Rostock' 
asagolo, das anedof sedon lebogi 
semik lii 'Giistrow', e modoti 
vinatubas vagik lii 'Rostock'. 

nan ofik suno agekomof 
ed asagof: "Glidis de sol: tedan 
'Zichurius'! Veigotan: 'Snakenborg' 
ovegom odelo da 'Giistrow' lii 
'Rostock', e lad: konsalal sedofos 
yegis, ed om oledunom vali." 

Beno! atos padunon, e tii god 
balidkomol, ven veitotan abliimom ad movabon, tedan: 'Zichurius' 
asagom: "Beno! e bog lada: konsalal-li...?" 

"O si!" veigotan asmilom, "bog labii giraf! Sevob! Sevob! Aspikotob 
ko lad: konsalal it! Dinad drolik, o sol: 'Zichurius'!" 

"Bend! klu sevol valikosi," asagom tedan, e veigotan amovabom. 
Acogoy boso namofiko do dinad girafik konsalala, e jimatan lofik oma 
amutof liedon modo kodii fav omik. Ab pos dels kil u fols valikos 
pianiko paleodiikon, ed iin poszedel semik lad: konsalal vemo koveniko 
aseadof adrinolo kafi okik, ed asagof lii ok it: 

"Dani lemodik Gode, das dinad maleditik fino epasetikon." 

Tu timiil et yan amaifikon e penedihiblinan ablinom penedis tel; bal 
piladetol lii sol: konsalal e telid lii lad: konsalal. Bofiks akomons de 
'Rostock'. 

Lad: konsalal amaifiikof okiki, ab du reidam brads ofik adofalons ve 
zekoap ofa, ed aluvokadof: "O Fat siilas! Kisi sinifon-li atos?" 

Areidof ed alaireidof, ab ai donu otosi: viniselan: 'Ahlers' to 'Rostock' 
ipenom ofe, das vinatubs gudiko ilukomons, ab i lebog, in kel ma sag 
bokana giraf pakipedon, ed asakom, kisi osoton jenon tefii on. 

Ebo ven adasperolo agolof mo e ge in cem, ob aliikomob: ziom olik 
'Mathiess'. Astaniikof oki visii ob ed asagof: "O ziom 'Matthies'!" - iba 
ettimo ya alan anemon obi ziomi — "kis ejenon-li! Kis ojenon-li! Sevol-li, 
kiopo nu giraf maleditik dabinon?" - "To 'Giistrow'" asagob. 

"No! to 'Rostock'!" asagof ed 
akonof obe kuratiko jenoti lolik 
alaiikolo, das iif himatan ofik 
olilomov do jenot et, ba ovu- 
tomov so, das pro of no drip 
stilik bal oretonov, e tano mise- 
rabiko adrenof. Kliiliko amutob 
deflekon obi, bi smilial aglepadon obi, ye suno kritaniko atakedikob, e 
trodolo ofi asagob: "Beno! zedolos osi, bi fino okliilukobs girafadinadi 
at. Odelo onedob golon lii 'Rostock' ed if vilol konfidon obi," asagob, 
"okalalob, das giraf maleditilik pobliinonos kuratiko e stediko lii sol: 
konsalal 'Zarnekow', ven ogekomob de 'Giistrow'. Adelo binos tudel e 
tii fridel olabobs soari saludik. Klu lebog oliikomon nog potatimo." 

Beno! atos adonufrediikon ofi, ed adanof obi. Tii timiil et aniigolom 
sol: konsalal ed asagom: "Soari gudik!". Ed ai anutiilof obi, das leno 
osagobos seimikosi, agivof ome penedi de 'Rostock'. 

Areidom penedi, e pos reidam ajedom oni faviko sui tab ed asagom: 
"Lii diab tefii codad oba! Odelo omutob donu vegon lii 'Rostock'!" 

"Atos binon benopotik," asagob, "bi id ob nedob tavon usio. Kluo 
ovegobs kobo. Fovot ofovon. 

Klotem karasiuta (III) 

fa ,Dazai Osamu’, tradutod fa kadaman:,Danny Zhang’ 

Fovot dilada: II. 

Enu ye isuemof pianiko, das e fom vataspila e vidot vatafala ai 
acenons. Fino id isuemof, das vatafal no abinon teiko vatafal ot, ab 
ya icenon ad lefog. Id akanoy sevon osi dub fom veitik vataspilas, 
bundanik, kels pifomons dub nufal de rufon vatafala donio. 

Un del at ,Suwa’ nog astanof jafalolo nilu vat. Abinos lefogik, e 
viens flukupik alaibladons japofiko ta cugs redik jiela ,Suwa’. Ame- 
mof bosi pasetik - un del semik fat ibradof ofi, logolo kolatafurnodi, 
ed ikonom ofe somo: 

Seimna adabinons teladans: ,Saburo’ e ,Hachiro’, kels abinoms 
bimifalans. Un del semik, blod yunikum: .Hachiro’ afanom truitis anik ed 
ablinom onis domio. Blod baldikum: ,Saburo’ ye no nog igekomom 
de bel, klu .Hachiro’ buo abakom bali pro ok it. Efidolo oni, acedom 
oni mu benosmekiki, klu tano afidom telidi, e kilidi - no afagom ad 
stopedon, e fino ifidom valikis. Too supado asoafom vemo. Aronom 
lai fonad, ed afidrinom vati valik se on. Tano aronom lai blukil fo 
vilag, e donu aprimom ad drinon. Drinolo da koap omik supado asu- 
breikons skails. Ven ,Saburo’ alukomon poso, .Hachiro’ ya ivedom 
snek gianagretik, kel asvimom in bluk. ,Saburo’ avokadom al om: „0 
.Hachiro’!”, e snek gianagretik in bluk id agesagom drenolo: „0 
,Saburo’l” Blod baldikum astanom su jol, e yunikum asvimom in bluk. 
Avokadons drenolo al od: „0 .Hachiro’l”, „0 ,Saburo’l”, ab nosi aka- 
noms dunon. 

Lilolo konoti, ,Suwa’ lugik asugof ko doats fata fulu kolatapuf, ed 
adrenof nenropiko. 

Gekomolo de mem pasetik, ,Suwa’ dotiko anutulof me logalips okik. 
Vatafal go avisipon! - „0 .Hachiro’!”, „0 ,Saburo’l”, „0 ,Hachiro!”’ 

Fat astorulom lianabledis redik su klifavol, ed apubons se ons. 

„0 ,Suwa’! Kisi eselol-li?” 

No agesagof. Akluinof steifolo nudi okik, kel ya iluimon ed anidon 
dub vatatofs. Fat aleodukom tiedopi sagolo nosi. 

,Suwa’ e fat astorulons bledis elas ,kumazasa*’, ed abegolons 
belavegi fagotu mets kiltum de kolatadomil. 

„Ba binos-la gudikum ad saregulon tiedopi.” 

Fat aprimom ad polon baseti me nam nedetik, e flad sodadavata 
afrakaton bosilo. 

„Pos muhitadels nek oxanon sui lubel.” 

Sol no nog loliko imodonikon, ab in lubel areton te ton vienas. 
Bleds sigik kvarepilas e firas afalons sui ons, asva areinos sa nif. 

„0 fat!” ,Suwa’ avokadof po fat okik: „Kikodo nog lifol-li?” 

Fat dotiko atovulom jotis okik, logedolo logodi fefik jiela ,Suwa’, ed 
atisagom: „lgo ob it no sevob.” 

Cuvolo ridabledi, ,Suwa’ asagof: 

„Tano binos-la gudikum ad deadon!” 

Tovulolo namis okik, fat avilom flapon ofi, ab azogilom, e fino 
adoseidom onis - ya ibuologom, das ,Suwa’ ozunof. Ab cedolo, das ya 
ivedof jilepul, asufadom. 

„No binos so! no binos so!” 

Cedolo disipi fata vemo stupiki, ,Suwa’ aspukof bledi se mud, ed 
amaleditof: „Stupan kiom! stupan kiom!” 

_ Fovot ofovon. 

* ,kumazasa’ - sot lovik bambuda: ,Sasa albo-marginata’. 



Cogeds tel 

fa kadaman: 'Daniil Morozof 

Fat: Labob nunis badik. De omul mesed obik olasikon. 
Son: Atos sinifon-li, das oludrinol nemodikumo? o fatil! 
Fat: No! o sonil! Atos sinifon, das ofidol nemodikumo. 

★ ★ ★ 

Balan: Fagob ad mitulon meni alik me muf balik doata. 
Votikan:. Binol-li mastan di ‘karate’? 

Balan: No! Binob fotografan. 


Korakot tefu gased gustula 

Pad balid, fin setema balid: 

... acodetoy omi ... ad dead ..., ab leigupo abenadom omi ad 
fanabamaponod ... —> 

... acodetoy omi ... ad dead ..., ab leigupo aceinoy deadacodeti ad 
fanabamaponod ... 

Pok balid binon el -om in abenadom, pok telid binon sinif ba nepoto- 
fik varba: benadon. Alo notodot: "aceinoy deadacodeti ad ..." binon 
kleilikum. 













